پرودا آشیری یاغیش سببیله میدانا گلن سل‌ده اؤلن‌لرین ساییسی 90-آ یوکسلدی.
شما‌لی ساحیل‌لرینده تأثیرلی اولان سل سببیله بؤلگه‌دکی بعضی کندلر بوشالدیلدی.
مسئول‌لار، شیدت‌لی فیرتینانین آردین‌دان میدانا گلن سل و تورپاق سوروشمه‌لرینده، مین‌لرله نفرین تخلیه ائدیلدیگینی و بیر چوخ اینسانین ائولری‌نین دامیندا قورتاریلمانی گؤزلدیگینی ایفاده ائتدی.
اؤلکه ایچینده، ال نینو یاغیش‌لاری سببیله داشان چای‌لاردا 115 مین ائوین زیان گؤردوگو، 117 کؤرپونون چؤکدوگو و چوخ سایدا یولون نقلیاتا باغلاندیغی قید ائدیلدی.
دولت باشقانی پدرو پابلو کوزینسکی؛
"جدی بیر ایقلیم پروبلمیله قارشی-قارشییاییق. پرو ساحیل‌لرینده، 1998-جی ایلدن بو یانا بو گوجده بیر حادثه یاشانمامیشدی." دئدی.
کوزینسکی، مسئول‌لاردان، سل سببیله ائولرینی ترک ائتمک مجبوریتینده قالان اینسانلار اوچون سیغینا‌جاق و کؤمک حاضیرلیغی ائتمه‌سینی ایسته‌دی.
آیلاردیر شدت‌لی یاغیش‌لارین تأثیرلی اولدوغو اؤلکه‌ده، ژانویه آیی سونوندا پایتخت لیما باشدا اولماقلا آرئقویپا، هوانکاولیکا، ایکا شهرلرینده عاجیل وضعیت اعلان ائدیلمیشدی.
